Николас Бурдиссо

Николас Андрес Бурдиссо (, 1981 оны дөрөвдүгээр сарын 12-нд Кордова хотод төрсөн) — Аргентины хөлбөмбөгчин бөгөөд Рома багийн хамгаалагч юм.

Клуб
Аргентины алдарт Бока Хуниорс багтай өсвөрийн багаас нь авахуулаад насанд хүрэгчдийн баг хүртэл нийт долоон жил холбогдсон Бурдиссо Италийн Интернационале багт 2004 онд дөрвөн жилийн гэрээгээр иржээ. Аргентины хоёр удаагийн аварга Бурдиссо Италид ирээд дөрвөн удаа түрүүлжээ. Гэрээний хугацаагаа дуусмагц Рома багт зээллэгийн байдлаар нэг жил тоглоод 2010 онд жил бүр 3.04 сая еврогийн цалинтай байхаар тохиролцон үндсэн гэрээгээр ирсэн түүхтэй. Ирсэн даруйдаа өвдөгний хүндхэн бэртэл авч хагас жил гаруй талбайд гараагүй байдаг.

Түүний хүртсэн томоохон цомуудын тоо арав хол давсан байдаг байна.

Шигшээ баг
Бурдиссо 2006 оны тавдугаар сарын 15-нд 2006 оны ДАШТ-ий хэсгийн тоглолтонд Аргентины нэрийн өмнөөс анх удаа гараанд гарч байв. 2010 оны ДАШТ-д мөн оролцсон. 2011 оны арваннэгдүгээр сард Колумбын шигшээ багийн эсрэг ДАШТ-ий урьдчилсан шатны тоглолтонд зүүн хөлний өвдгөндөө бэртэл авч зургаан сарын хугацаанд талбайд гараагүй билээ. Улмаар шигшээ багийн замнал нь Бурдиссогийн хувьд дууссан юм.

Амжилт
 Клуб
Бока Хуниорс:
 Аргентины аварга (2): 2000, 2003.
 Либертадорес цомын эзэн (3): 2000, 2001, 2003.
 Тив хоорондын цом (2): 2000, 2003.

Интернационале:
 Италийн аварга: 2005-06, 2006-07, 2007-08, 2008-09.
 Италийн цом: 2005, 2006.
Италийн супер цом: 2005, 2006, 2008.

 Шигшээ баг
Аргентины залуучуудын шигшээ баг:
 Залуучуудын ДАШТ: 2001.

Аргентины олимпын шигшээ баг
 Олимпын аварга: 2004.

Аргентины шигшээ баг:
 Америкийн цомын тэмцээний дэд байр: 2007.

 Хувийн
 Италийн цомын тэмцээний мэргэн бууч: 2006-07 (4 гоол)

Эшлэл

Холбоос
Профайл - (footballdatabase.com)
Профайл - Интер

Ангилал:1981 онд төрсөн
Ангилал:Аргентины шигшээ багийн хөлбөмбөгчин
Ангилал:Хөлбөмбөгийн хамгаалагч
Ангилал:Рома багийн тоглогч
Ангилал:Аргентинчууд